**Mór Városi Önkormányzat Polgármestere**

**58/2020. (V.29.) határozata**

**MÓR-HOLDING Kft. állandó könyvvizsgálójának megválasztása tárgyában**

A Kormány által 40/2020. (III. 11.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

1. A Polgári Törvénykönyvről szóló 2013. évi V. törvény 3:109. § (2) és (4) bekezdése és 3:130. § (1) bekezdése alapján a MÓR-HOLDING Kft. (8060 Mór, Szent István tér 6.) megbízási jogviszony keretében alkalmazott állandó könyvvizsgálójának

**SONYC Számviteli és Közgazdasági Szolgáltató Kft.**

(Nyilvántartási szám: 000500)

8000 Székesfehérvár, Galántai utca 64. szám alatti székhelyű gazdasági társaságot, személyében felelős könyvvizsgálóként, pedig Vágvölgyi Lászlót (8000 Székesfehérvár, Galántai utca 64.) jelölöm ki 2020. június 24. napjától – 2025. június 23. napjáig terjedő határozott időtartamra.

2. A könyvvizsgálói feladatok ellátásáért 2020. június 24. napjától 110.000,- Ft + ÁFA/hó összegű megbízási díjat állapítok meg, mely díj minden évben a KSH által az előző évre vonatkozóan közzétett éves fogyasztói árindex mértékével egyezően a közzétételt követő hónap első napjától megemelkedik.

3. Felkérem az ügyvezetőt, hogy a fentiek alapján a könyvvizsgálóval a megbízási szerződést kösse meg.

Határidő: 2020.06.23.

Felelős: ügyvezető (Önkormányzati Iroda)

 Fenyves Péter Dr. Kovács Zoltán

 polgármester jegyző